ไฟแนนซ์ทูเดย์
ถึงผลประกอบการกลุ่มธนาคารพาณิชย์จะออกมาสวยหรู ผู้ถือหุ้นกระเป๋าโป่งกันทั่วหน้า
18 ต.ค. 2555

ถึงผลประกอบการกลุ่มธนาคารพาณิชย์จะออกมาสวยหรู ผู้ถือหุ้นกระเป๋าโป่งกันทั่วหน้า 
แต่ทุกธนาคารก็คุมต้นทุนการดำเนินงานอย่างเข้มข้น อาทิ ธนาคารธนชาตก็เริ่มปรับลดเวลาทำการสาขาย่อยในห้างสรรพสินค้าบางแห่งลง เพื่อลดค่าทำงานล่วงเวลาของพนักงานที่จะต้องจ่ายเดือนละไม่น้อย เพราะสาขาในห้างเป็นชัยภูมิสำคัญของทุกธนาคารที่ต้องมี




 
...ตั้งแต่มีโซ่ทองคล้องใจ กฤษฎา ล่ำซำ รองกรรมการผู้จัดการ ธนาคารกสิกรไทย ก็หายหน้าหายตาไปจากการแถลงข่าว สงสัยเอาเวลาไปเลี้ยงลูก 
...ส่วนรายนี้แต่งงานแล้ว ก็ยังไร้วี่แววจะมีเจ้าตัวเล็กไว้เชยชม วรวิทย์ ชัยลิมปมนตรี กรรมการผู้จัดการธนาคารอาคารสงเคราะห์ (ธ.อ.ส.) แม้จะมีภรรยาสวยระดับเป็นนางสาวไทย คุณวอบอกว่าภรรยาผมบ้างาน ทำงานเครียดกว่าผมเสียอีก อ้าวไหงเป็นยังงั้นล่ะท่าน
...พี่เอ๊าะ สาธิต รังคศิริ อธิบดีกรมสรรพากร ขวัญใจของ ช.ชดา ปลอบใจดาราว่า กำลังศึกษาระบบภาษีดาราในต่างประเทศอยู่ว่าเขาเก็บกันยังไง เพื่อให้เป็นธรรมกับอาชีพดาราที่มีระยะเวลาการทำงานสั้น แต่ต้องใช้เงินที่หาได้ช่วงแรกตลอดชีวิต แต่ท่านอธิบดีทิ้งท้ายว่า ต่างประเทศเขาเก็บภาษีโหดกว่าประเทศไทยเยอะครับ